Håndtering av helsefaglige varsler fra digitalt tilsyn
Formål
Sikre rask og faglig forsvarlig håndtering av helsefaglige varsler fra digitalt tilsyn, slik at brukere får nødvendig oppfølging og risiko for skade reduseres. Når teknologi erstatter eller supplerer helsehjelp, skal både vurderinger og tiltak være helsefaglig forsvarlige.
Omfang
Gjelder alle ansatte i svartjenesten som mottar og håndterer helsefaglige varsler fra digitalt tilsyn. Det kan være ansatte som jobber med direkte tjenesteyting eller et responssenter
Ansvar
Ansatt i helse og omsorgstjenesten. Motta, vurdere og yte helsehjelp på bakgrunn av innkommende varsel.
Leder: Faglig oppfølging og systemansvar.
Hva er et helsefaglig varsel
Varsler kan være: fall, uro/vandring, manglende bevegelse, manglende respons, avvik i døgnrytme eller andre forhold som kan kreve helsehjelp.
Fremgangsmåte ved helsefaglig varsel
1. Avklar om varselet kan være reelt og vurder risiko.
2. Etabler kontakt med bruker og gjennomfør digitalt tilsyn ved behov.
3. Send ut personell ved behov, prioriter brukere med høy risiko.
4. Dokumenter vurderinger og tiltak.
5. Juster tiltak eller tilsynsnivå ved behov.
Dokumentasjon
Registrer hendelsen i journal. Dokumenter vurdering, tiltak og utfall. Meld avvik ved risiko for pasientsikkerhet eller gjentatte feil.
